Тоқаев вирустың «Омикрон» штаммы туралы айтты
"Тоқаев вирустың «Омикрон» штаммы туралы айтты" | "https://abai.kz/post/143749"
TITLE: Тоқаев вирустың «Омикрон» штаммы туралы айтты
URL: https://abai.kz/post/143749
META: "Тоқаев вирустың «Омикрон» штаммы туралы айтты" | "https://abai.kz/post/143749"
DATE: 30.11.2021
AUTHOR(s): Abai.kz
TOTAL WORDS: 157
TEXT: Коронавирустың "омикрон" штаммы жаһандық қауіп болып табылады және бұл вирусты жұқтыру жағдайларының саны артады, деп мәлімдеді Қасым-Жомарт Тоқаев. Мемлекет басшысы Дүниежүзілік денсаулық сақтау ұйымының арнайы сессиясының ашылу салтанатында сөз сөйледі. - Бүкіл әлемде тез тарала бастаған коронавирустың жаңа нұсқасына байланысты алдағы апталарда COVID-19 ауруын жұқтыру жағдайлары артады. Омикрон штамын Оңтүстік Африка Республикасының зерттеушілері анықтады және бұл жаңа жаһандық қауіп болып табылады, – деді Тоқаев. Оның айтуынша, пандемия халықаралық ынтымақтастықтағы көптеген кемшіліктерді көрсетті. - Дағдарыстың әлеуметтік-экономикалық салдары барлық деңгейдегі әлеуметтік өзара іс-қимылды қайта қарауға әкелді. Пандемия ынтымақтастыққа негізделген жаңа жаһандық көзқарас пен биологиялық сын-қатерлерді еңсерудің тиімді жүйесі қажет екенін растады, - деді Қазақстан Республикасының Президенті. Кейінірек ҚР басшысы Дүниежүзілік денсаулық сақтау ұйымының бас директоры Тедрос Адханом Гебрейюспен кездескені белгілі болды. Тоқаев Гебрейесусты Қазақстандағы COVID-19-ға қарсы іс-қимыл шараларымен таныстырды, халықты вакцинациялау және қазақстандық ғалымдардың коронавирусқа қарсы препараттарды әзірлеуі туралы айтты. Президент ДДСҰ басшысын қазақстандық QazVac вакцинасы туралы хабардар етті. Сондай-ақ, ол QazVac-ты мұқтаж елдерге беруге дайын екенін білдірді. Abai.kz
